# American Beauty

### Wikipedia

American Beauty American Beauty
Valmistusmaa | Yhdysvallat
Ensi-ilta | 1999
Ohjaus | Sam Mendes
Käsikirjoitus | Alan Ball
Pääosissa | Kevin Spacey Annette Bening Thora Birch Wes Bentley Mena Suvari
Sävellys | Thomas Newman & eri esittäjiä
Tuotanto | Bruce Cohen Dan Jinks
Elokuvayhtiö | Dreamworks
Kesto | 122 minuuttia
Kieli | englanti
Budjetti |
Ikäraja Suomessa | K-14
Jatko-osa(t) |
IMDb
Elonet

American Beauty on vuonna 1999 valmistunut draamaelokuva, joka käsittelee rakkautta, vapautta, itsensä vapauttamista ja perhettä modernissa keskivertoamerikkalaisessa esikaupungissa. Elokuvan on ohjannut Sam Mendes, jolle American Beauty on ohjausdebyytti elokuva-alalla. Pääosassa ovat Kevin Spacey ja Annette Bening.

American Beauty sai ylistävän vastaanoton ja on ollut kriitikoiden suosiossa siitä lähtien. Elokuva oli ehdokkaana kahdeksaan Oscar-palkintoon, joista se voitti viisi mm. paras elokuva, paras miespääosa (Spacey) ja paras ohjaus (Mendes). Elokuva voitti yhteensä 82 palkintoa mm. kuusi BAFTAa ja kolmen Golden Globea.

## [muokkaa] Juoni

Varoitus: Seuraava kirjoitus paljastaa yksityiskohtia juonesta.

Lester Burnham (Kevin Spacey) on tyytymätön elämäänsä; hänen päivän kohokohta tapahtuu aina suihkukopissa. Lesterin mielestä hänen elämänsä porvarillisen vaimonsa Carolynin (Annette Bening) ja tyttärensä Janen (Thora Birch) on tullut päätökseensä. Jane murrosiässä, eikä hyväksy isäänsä roolimallikseen. Lesterin työ mainosalalla tekee hänet vain surullisemmaksi.

Urheilukilpailuissa Lester tutustuu tyttärensä itserakkaaseen teini-ikäiseen ystävään Angelaan (Mena Suvari), johon Lester ihastuu välittömästi.

Lester provosoi itselleen potkut vihaamastaan työstä ja siirtyy työskentelemään läheiseen pikaruokalaan ("Etsin työtä, jossa pienin mahdollinen määrä vastuuta."). Lester kiristää entiseltä pomoltaan vuoden palkan ja ostaa itselleen haaveilemansa urheiluauton. Hän alkaa myös kuntoilemaan ja käyttämään marihuanaa, jota saa tyttärensä ystävältä naapurissa asuvalta Rickyltä (Wes Bentley).

Kaikki rationaaliset yritykset saada materialistinen vaimo palaamaan takaisin maanpinnalle epäonnistuvat. Carolyn aloittaa suhteen Lesterin arkkivihollisen kilpailuhenkisen kiinteistönvälittäjän Buddy Kanen (Peter Gallagher) kanssa, mikä jättää kuitenkin Lesterin kylmäksi.

Rickyn isä Frank Fitts (Chris Cooper), joka on homofobinen entinen laivaston sotilas. Fitts saa väärän käsityksen Lesterin ja Rickyn marihuanan poltosta ja epäilee poikaansa homoksi. Rickyn palatessa kotiin Frank odottaa häntä nyrkkien kanssa: "Minä en voi istua kaikessa rauhassa ja katsella, kuinka ainoasta pojastani tulee munanimijä." Ricky tunnustaa homoutensa paetakseen kotoa. Lester näkee kuntoillessaan miehen ulkona sateessa. Tämä märkä hajonnut mies on Frank. Lester yrittää lohduttaa Frankia, kun tämä suutelee häntä. Lester kertoo Frankin saaneen aivan väärän kuvan, ja häpeissään Frank palaa kotiinsa. Samalla Carolyn yksin autossaan kuuntelee kasettia, joka kehottaa hänen ottamaan vastuuta ongelmistaan ja niiden ratkaisusta: hän tarttuu aseeseen.

Lester löytää Angelan, jonka Ricky oli tyrmännyt sanomalla tämän olevan ruma ja tavanomainen, leikkimästä radiolla. Lester rauhoittaa Angelaa ja houkutus kasvaa, mutta Lester ei pysty tekemään sitä, kun Angela kertoo tämän olevan hänelle ensimmäinen kerta. He päätyvät juttelemaan keittiöön. Angela kysyy Lesteriltä, kuinka tämä voi. Lester tajuaa, että hän voi mainiosti. Angela menee kylpyhuoneeseen jättäen Lesterin tuijottaman kuvaa onnellisesta perheestään olematta tietoinen siitä, että häntä osoitetaan aseella.

Elokuva loppuu siihen, että Lester kertoo elämänsä välähtelevän silmiensä edessä. Kuviin on siroteltu otteita perheen ja ystävien tapahtumista ampumisen hetkellä: Angela vessassa, Jane ja Ricky valmistautumassa karkumatkaansa sekä Carolyn lähestymässä etuovea. Eversti Fitts riisuu toimistossaan nahkahanskansa ja verisen t-paitansa; asekaapista puuttuu yksi ase. Carolyn heittää laukkunsa käsiaseineen kaappiin ja lyhistyy itkien Lesterin paitakasaan. Lester sen sijaan on kertojan ominaisuudessa vain tyytyväinen.

## [muokkaa] Kirjallisuusvaikutteet

Vladimir Nabokovin tunnetussa romaanissa Lolita mies nimeltä Humbert himoitsee nuorta tyttöä, mikä on myös juonena American Beautyssä. Lester Burnham on anagrammi sanoille "Humbert learns" ("Humbert oppii"), mikä on tarkoituksellinen viite. Lisäksi Nabokovin Lolitassa perheen sukunimi on Haze, joka lausutaan samalla tavalla Angelan sukunimen Hayes kanssa.

Toinen kaunokirjallinen teos, jossa on temaattisia samanlaisuuksia elokuvan kanssa, on Arthur Millerin näytelmä Kauppamatkustajan kuolema, joka käsittelee myös vieraantumista ja amerikkalaista unelmaa. Lisäksi Carolyn mainitsee elokuvan alussa, että Lomanit ovat muuttaneet naapuriin (Lomanit olivat myös keskeinen perhe Kauppamatkastajan kuolemassa).

## [muokkaa] Rooliluettelo

- Kevin Spacey - Lester Burnham
- Annette Bening - Carolyn Burnham
- Thora Birch - Jane Burnham
- Wes Bentley - Ricky Fitts
- Mena Suvari - Angela Hayes
- Peter Gallagher - Buddy Kane
- Allison Janney - Barbara Fitts
- Scott Bakula - Jim Olmeyer
- Sam Robards - Jim Berkley
- Chris Cooper - Eversti Frank Fitts

## [muokkaa] Palkintoja

### [muokkaa] Oscarit

- Paras elokuva
- Paras miespääosa: Kevin Spacey
- Paras ohjaus: Sam Mendes
- Paras alkuperäiskäsikirjoitus: Alan Ball
- Paras kuvaus: Conrad L. Hall

Ehdokkaana:

- Paras naispääosa: Annette Bening
- Paras leikkaus: Tariq Anwar
- Paras elokuvamusiikki: Thomas Newman

### [muokkaa] BAFTAt

- Paras elokuva
- Paras miespääosa: Kevin Spacey
- Paras naispääosa: Annette Bening
- Paras kuvaus: Conrad L. Hall
- Paras leikkaus: Tariq Anwar
- Paras elokuvamusiikki: Thomas Newman

Ehdokkaana:

- Paras miessivuosa: Wes Bentley
- Paras naissivuosa: Thora Birch
- Paras naissivuosa: Mena Suvari
- Paras ohjaus: Sam Mendes
- Paras alkuperäiskäsikirjoitus: Alan Ball
- Paras tuotantosuunnittel: Naomi Shohan
- Paras maskeeraus: Tania McComas, Carol A. O'Connell
- Paras äänitys: Scott Martin Gershin, Scott Millan, Bob Beemer, Richard Van Dyke

### [muokkaa] Golden Globet

- Paras draamaelokuva
- Paras ohjaaja: Sam Mendes
- Paras käsikirjoitus: Alan Ball

Ehdokkaana:

- Paras miespääosa: Kevin Spacey
- Paras naispääosa: Annette Bening
- Paras elokuvamusiikki: Thomas Newman

## [muokkaa] Aiheesta muualla

- Viralliset sivut
- American Beauty Internet Movie Databasessa

Haettu osoitteesta http://fi.wikipedia.org../../../a/m/e/American_Beauty_3fb3.html

Luokat: Yhdysvaltalaiset elokuvat | Draamaelokuvat | Vuoden 1999 elokuvat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bosanski
- Български
- Deutsch
- Ελληνικά
- English
- Español
- Français
- Hrvatski
- Italiano
- Magyar
- Nederlands
- 日本語
- Polski
- Português
- Русский
- Svenska